Instrument tallant fixat a un braç mòbil en un dels costats d'un tauler emprat en enquadernació per tallar les vores dels llibres, cartró, paper, tela i altres materials. És accionat a mà i realitza el tall per fricció. Un dels seus braços està fix sobre la taula de treball i l'altre és el que té moviment. Hi ha moltes mides de cisalles, des dels petits models de taula, fins a models grans amb una fulla de tall de més de 1000 mm.