Moviment antiacademicista nascut com a protesta contra qualsevol ordre establert o sistema racionalitzat i subjecte a normes. En va ser fundador Tristan Tzara el 1916.
Es tracta d'un moviment artístic i literari del segon i del tercer decennis del s XX, també anomenat dadà, caracteritzat per la revolta contra les concepcions generals de la cultura i contra la situació social coetànies. Tingué com a precedents l'expressionisme, el cubisme i el futurisme, i les obres d'Alfred Jarry, Raymond Roussel i Guillaume Apollinaire.