Situada al centre-oest de la península quasi tocant la Mediterrània. Tot Roma és un monument, siga d'una època siga d'una altra. El fòrum romà, centre cívic de la Roma antiga, amb l'Arc de Titus, el Capitoli, el Coliseu... són alguns dels monuments que, simplement, s'han de visitar. D'altres llocs, com ara la Piazza del Popolo i la Fontana de Trevi són una mostra de l'art barroc que abunda en aquesta ciutat. Tot un món a banda és la ciutat del Vaticà, que és l'estat més xicotet del món, però que en té algunes de les mostres artístiques més importants. Cal visitar la Basílica, la Plaça de Sant Pere i el Museu Vaticà.