L'almadrava és un ormeig de pesca de dimensions notables, d'instal·ació permanent almenys una bona part de l'any, destinat a la captura de peixos migradors, tonyines sobretot. Consta bàsicament, d'una xarxa anomenada cua, disposada perpendicularment a la costa -per fer d'obstacle al pas dels peixos- comunicada per una obertura -la boca- amb un seguit de compartiments anomenats cambres, el darrer dels quals és el cóp.