Manifest redactat pel pintor Salvador Dalí, el crític d'art Sebastià Gasch i el crític literari Lluís Montanyà, que va ser publicat el març de 1928 i considerat la genuïna expressió de l'avantguardisme català de l'època. El Manifest groc és una declaració escrita sobre un full groc en la qual exposaven la ruptura amb la cultura que els envoltava i proclamaven I'inici de la seva lluita per una cultura nova. El manifest consta d'una sèrie d'atacs i propostes, redactades de manera enumerativa i d'un llistat de personalitats que el manifest enlairava com a exemple a seguir per la cultura catalana. El Manifest acaba reclamant els grans artistes, dins de les diverses tendències representades per Picasso, Miró, Eluard, Le Corbusier, Aragon, Reverdy, Tzara, García Lorca, Breton...