Fora del nostre àmbit, hi ha algunes llengües africanes que produeixen sons en la fase inspiratòria i fins i tot n'hi ha (les parlades per alguns zulus, hotentots i bosquimans) que tenen sons produïts sense participació de la respiració; són els anomenats clics, que es produeixen de manera semblant al gest de disgust que representa fer espetegar la llengua contra la part posterior de les dents.