Entre d'altres factors, els joves no tenen gaire interès a treballar en feines tradicionalment industrials. I és per això que no hi ha qualificacions d'aquest tipus que, erròniament, es consideren "brutes", antiquades o poc creatives. I això fa que els pocs treballadors amb experiència estiguin molt sol·licitats i que els salaris d'aquest tipus de feines siguin elevats. Per exemple, el sou d'un matricer pot ser superior al d'un advocat que tingui un temps d'experiència similar. I, contràriament al que es pensa, la feina del matricer actual és creativa, es basa en l'ús de la informàtica i utilitza tècniques de disseny molt avançades.