També es poden fer cataplasmes de fulles i d'arrels, o de fruites de plantes fresques aixafades, com ara la bardana (Arctium lappa), el creixen (Nasturtium officinale), la ceba (Allium cepa), la col (Brassica oleracea), la consolda (Symphytum officinale), figues (Ficus carica), maduixes (Fragaria vesca)..., i es barregen en un morter, fins a obtenir una pasta uniforme que s'escampa sobre un drap o gassa una mica calent (que es pot escalfar prèviament amb una planxa). Hi ha cataplasmes:Cicatritzants: cal aplicar-les tèbies o a temperatura ambient amb plantes com l'agrella (Rumex acetosa), la bardana (Arctium lappa), el plantatge (Plantago lanceolata) o la calèndula (Calendula officinalis). Resolutives: són les que es fan servir quan cal estovar abscessos o furóncols, per aconseguir que madurin i que supurin. Per això, s'utilitzen la iuca (Yucca sp), el lli (Linum usitatissimum), l'altea (Althaea officinalis), l'alvocat (Persea americana), la borratja (Borago officinalis). Cal aplicar-les calentes, mantenir-les durant 10 minuts i repetir-les unes quantes vegades al dia.