L'astrocitoma pilocític té lloc sobretot en nens i joves, i és l'astrocitoma de comportament més benigne. Es localitza preferentment al cerebel, regió hipotalàmica, nervi òptic i quiasma. És un tumor molt circumscrit, amb canvis quístics, compost per astrocits bipolars. Microscòpicament són comuns les fibres de Rosenthal i els cossos granulars eosinòfils. El pronòstic és excel·lent pels tumors quirúrgicament accessibles (especialment al cerebel i al nervi òptic).