La qüestió de l'origen de l'Univers ha fascinat la humanitat des del començament. La teoria del big bang descriu correctament l'evolució de l'Univers des d'una fracció de segon fins avui dia, catorze mil milions d'anys més tard. Les recents observacions cosmològiques són prou precises com per poder definir un model estàndard de cosmologia, segons el qual l'Univers actual està accelerant-se un altre cop, per causa d'una misteriosa energia obscura, la comprensió de la qual probablement requereixi una nova revolució en l'àmbit de la física que inclogui una descripció de la gravetat quàntica.