Nom donat a qualsevol cnidari marí proveït d'un esquelet calcari, que pot viure isolat o formar una colònia. Hom l'aplica més específicament a aquelles espècies de cnidarisantozous que posseeixen un esquelet calcari arborescent, per contraposició a les madrèpores o coralls que tenen esquelet massís. Són més abundants i diversos a les mars càlides, on formen generalment esculls. La majoria es caracteritza per la presència d'algues unicel·lulars simbiòtiques en els seus teixits.