La teranyina és un art d'encerclament que es practicava des de començament d'abril fins a la darreria d'octubre -ara tot l'any- utilitzant dues barques, una de grossa que porta la xarxa, les caixes i la tripulació, i una de petita que porta el llum. Amb aquest s'atreu la mola de peix i quan el responsable de la barca petita se n'adona, avisa la gent de la barca grossa. Aquesta dóna la volta encerclant el peix. Després, s'estreny la xarxa per la part inferior, formant com una mena de bossa dins la qual queda pres el peix. L'operació final consisteix a embarcar-lo.