Estudiem el control farmacològic dels senyals bioquímics capaços de regular els fenòmens d'apoptosi/necrosi a tres nivells de complexitat diferents: cultiu cel·lular, òrgan aïllat (preservació) i isquèmia/reperfusió en rata. El coneixement dels esdeveniments bioquímics desencadenats per la manca d'oxigen és aplicat al model de transplantament i a la fallada renal aguda en els quals el procés d'isquèmia/reperfusió hi té un paper desencadenant. Això haurà de permetre, en ambdós casos, l'aplicació de tractaments farmacològics. Concretament ens hem interessat, entre d'altres dianes, en el paper de l'òxid nítric. En estudis previs del nostre grup, l'NO i els enzims associats s'han manifestat com a mediadors regulats per la hipòxia, capaços d'induir la síntesi de protectors endògens així com de regular el procés apoptòtic.