El protooncogèn c-myc es codifica per a un factor de transcripció implicat en la proliferació cel·lular, la diferenciació i l’apoptosi (Bièche i Lidereau, 1995). En condicions normals, la proteïna c-Myc accelera el cicle cel·lular escurçant la fase G1, i redueix o elimina el requeriment de factors de creixement per la proliferació. També causa immortalització cel·lular i inhibeix la diferenciació de diversos tipus de cèl·lules i, en determinades condicions restrictives, pot induir apoptosi (revisat a Nass i Dickson, 1997).