L'objectiu dels procediments d'asèpsia als centres sanitaris és evitar la transmissió dels microorganismes potencialment patògens, ja sigui d'un malalt a un altre, del personal sanitari als malalts o dels malalts infectats al personal. L'aplicació correcta de les tècniques d'asèpsia destinades a la prevenció o reducció de la transmissió de microorganismes és essencial per tenir cura dels malalts, per al desenvolupament del treball diari als laboratoris i per a la manipulació i el subministrament dels materials.