Operació de fixació sobretot d'arbres i plantes enfiladisses mitjançant aspres de fusta o metall clavats a terra a uns 50 cms de profunditat. L'arbre se subjecta amb bandes elàstiques al puntal o aspre, el qual es col·loca al costat d'on bufa el vent. És aconsellable tenir dos punts de fixació. Els metàl·lics van proveïts d'una argolla o abraçadora recoberta de cautxú per no danyar l'arbre. També hi ha aspres de 3 i 4 potes, de vegades recoberts amb tela metàl·lica per protegir-los de l'acció dels animals.