Art fix de pesca de fons que intenta recollir els avantatges del tresmall i de la solta. Per això està format en la part inferior per una peça del tresmall, en la part superior de la qual es col·loca una peça de la solta. Gràcies a l'altura que té aquest art, fins i tot el més dèbil corrent fa que s'inclini en la seva direcció i quan els peixos topen amb la xarxa queden rodejats en tot el front i per dalt, i quan intenten fugir cercant el fons queden atrapats o embossats en el tresmall.