Desprès ve l'empeltador, que talla el tronc principal a l'altura del que hauria de ser el nivell del terra; amb un "falçó" especial que talla per la corba i el damunt, l'obre en vertical pel mig, i agafant un tros de sarment de les que porta ja preparades en un petit cistell, amb el tall corbat del falçò, l'afina per una punta en forma de tascó. Talla el sarment per sobre deixant un parell de nusos, i l'introdueix en el tall del tronc del cep de forma que el tascó ajusti el màxim possible amb el tall obert del tronc (al tanto, com que es tracta de que les vetes del tronc i de l'empelt s'avinguin el més possible, aquesta feina cal saber fer-la) i ho lliga amb una tireta de "ràfia" una fibra que amb un any es descomposa i deixa l'empelt lliure.