Component d’un cometa que consisteix en material vaporat del cos principal que, per efecte del moviment del cometa i del vent solar, arriba a estendre’s centenars de milions de quilòmetres. La cua està constituïda per dos elements diferents: la cua de pols, formada essencialment per partícules de pols, i la cua d’ions o cua de plasma, originada per l’acció del vent solar sobre el gas ionitzat procedent del cometa i amb una forma més rectilínia que la cua de pols.