Superades les botes d'entrada posterior i trobat el punt d'equilibri entre les prestacions de les botes de tanques i una entrada fàcil del peu, ara els fabricants pensen en màxima transmissió i comoditat. S'estudien botes de màxima subjecció que deixin lliures de pressió zones com els dits, els mal.lèols i el taló. El cas de Head és paradigmàtic ja que han desenvolupat quatre tipus de hormes que es reparteixen entre els diferents nivells d'esquí. D'aquesta manera es poden fer moltes combinacions per a que cada esquiador trobi la seva bota adequada dins del catàleg de Head. Dolomite presenta una interessant novetat que és una cinquena tanca situada en la zona de flexió del turmell per tal d'augmentar la subjecció i també unes tanques superiors amb un sistema per tal d'adaptar-se a les diferents amplades de bessons i facilitar el tancament.