Una volta sec s'arremuntegava i abans d'envasar-lo s'havia d'aventar, és a dir, llevar el pallusset que encara li quedava; faena que es feia per la vesprada aprofitant el llebeig que sempre apareixia en aquesta part del dia. Els hómens, previstos de les pales, tiraven l'arròs a l'aire i el gra més dens queia en un muntó i el pallús més lleuger s'envolava en la direcció del vent i així fins que tot estaguera aventat.