Tot i això, el més important és la quantitat de vegetació, si el bosc és brut o net serà un factor decisiu per tal de controlar un incendi forestal. Un altre punt molt important és la topografia. Un terreny planer facilita l'arribada dels mitjans d'extinció, al contrari que el cas d'un incendi forestal en terrenys abruptes, a part que en condicions meteorològiques iguals, normalment, serà més lent el foc en terreny planer. Un altre punt que cal destacar és que si el foc puja per un tàlveg, aquest pot actuar com una xemeneia, convertint aquests llocs en molt perillosos. Degut a que reben més insolació, les vessants sud acostumen a tenir focs més violents.