Tècnica de poda que inclou les accions següents: eliminació de rebrots de l'arrel, eliminació de xucladors del tronc i branques, i eliminació de branques mal orientades que dificulten el pas de la llum i debiliten l'exemplar. En els arbres, també pot consistir en una reducció de capçada, molt habitual a l'arbrat viari, o una aclarida suprimint les branques secundàries sense tocar l'estructura general. En els arbusts, es fa en exemplars adults ben formats, per a mantenir un equilibri entre les diferents parts de l'arbust, intentant conservar les branques principals i suprimir les del centre, si han crescut massa, i també les que impedeixen la penetració del sol i l'aire.