A especial carga bruxeril da noite de San Xoán débese a que coincide co solsticio de verán. No solsticio de inverno, o mais nocturno e, en principio, o máis maléfico, nace Cristo vencendo a noite e vencendo o Mal; a noite mala convértese en Noite Boa e as bruxas perden os seus poderes. Pola contra, no solsticio de verán, no día de máis luz do ano e, en principio, o máis sagrado, as bruxas atacan con máis forza para intentar contrarrestra-lo poder sagrado.