Cisalla amb làmina tallant que es desplaça guiada per dos muntants verticals. La guillotina bàsica consisteix en una superfície metàl·lica completament plana anomenada taula, sobre la qual corre un regle en forma de pinta que s'anomena escaire. Aquest regle ha de formar un angle de 90 graus amb el lateral de la guillotina, essent d'aquesta manera un recolzament correcte per a l'acabat a escaire de tots els talls que s'efectuïn a la màquina. Les finalitats d'aquesta eina són tallar i refilar fulles de paper i de cartró. L'amplada de la boca de la guillotina, anomenada "llum", determina el format més gran que s'hi pot tallar. L'escaire té un moviment cap endavant i cap endarrera. La distància de l'escaire a la línia de tall determina la longitud del paper que tallarem. Una fulla afilada d'acer descendeix verticalment i en diagonal sobre un pla, efectuant així el tall. Va ser inventada a l'any 1849 pel francès Massiquot.