Moviment literari i artístic definit i teoritzat pel poeta francès André Breton el 1924, el qual, oposant-se als valors morals i estètics de la civilització occidental, afirma la supremacia del somni i de l'inconscient a la creació. Sorgit del trencament amb el moviment Dada el 1922, el surrealisme era al principi un projecte essencialment literari, però fou ràpidament adaptat a les arts visuals (la pintura, l'escultura, la fotografia i el cinema). Segons la definició donada per André Breton el 1924, el surrealisme és un "automatisme psíquic pur a través del qual es proposa expressar, sigui verbalment , sigui per escrit o de qualsevol altre manera, el funcionament real del pensament".