" Din tamén que no castro hai unha señorita encantada. Remaneceu a historia do encanto porque un individuo deste país, caera prisoneiro da mourería, alá polas Castillas; mais, un día que nevaba, dixo el: cando acó neva, que fará entre o castro Pedro e o castro de Paradela. Oírono os mouros, e entonces preguntáronlle se coñecía os castros que nomeara. Dixo o preso que si, e díxolle un mouro: Vostede podería facerse rico para toda a súa vida se chegara a desencantar o encanto que hai no castro Pedro".