Sigla phase alternation line, emprada per designar el sistema de televisió en color desenvolupat per Telefunken. És un perfeccionament del sistema NTSC i es basa en la inversió de fase d'alguns senyals de color en línies alternes, de manera que els errors de fase durant la transmissió es compensen d'una línia a l'altra. Aquest sistema de color reprodueix 625 línies 25 vegades per segon.