Tant la ciclina D1 com la ciclina E formen part de la maquinària bioquímica que regula el cicle cel·lular. Concretament, totes dues ciclines regulen un punt cabdal en la replicació cel·lular: el trànsit de G1 a S. Independentment del seu paper com a reguladors fisiològics del cicle cel·lular, a la ciclina D1 s'hi han atribuït funcions oncogenètiques en determinades neoplàsies entre les quals s'inclou el carcinoma de pulmó.