Estat emocional desagradable relacionat amb la inquietud, la inseguretat, la incertesa, el temor i la por, que no és la resposta a una amenaça real a l'existència del subjecte que l'experimenta sinó la conseqüència de la impressió d'un perill indefinit. S'acompanya de manifestacions somàtiques, les més freqüents de les quals són visió borrosa, cefalàlgies, mareigs, opressió precordial, taquicàrdia, taquipnea, vòmits, suors, astènia, dolors abdominals, diarrees, poliúria, impotència o frigidesa, insomni.