Aquesta havanera ens narra alguns aspectes i elements interessants de la guerra de Cuba (1895-1898). La seva interpretació és a veus masculines, tal com correspon a un gènere vocal propi dels mariners; en aquest cas concret és escrita a dues veus, i en alguns moments (especialment a la tornada), a tres, estructurades en una veu principal, un baix i una altra en moviment paral·lel amb la principal.