Per mitjà de la Col·lecció i del programa d'exposicions i activitats, el MACBA vol construir una memòria crítica de l'art de la segona meitat del segle XX, assolint alhora dos objectius: d'una banda, fer front a discursos i forces hegemòniques que tendeixen a mitificar el que és local-nacional i a instrumentalitzar les institucions culturals com a agents actius de la terciarització econòmica de les ciutats; de l'altra, plantejar alternatives a les insuficiències dels models dominants de museu, que es basen, en general, en el mite universalista de l'obra original o bé en una concepció del museu com a espectacle.