Mitjançant processos d'intercanvi d'informació per descàrrega elèctrica i de molècules [neurotransmissors, els més coneguts dels quals són l'acetilcolina, la noradrenalina, la dopamina, la serotonina i el GABA] el sistema nerviós integra, passant pel cervell en gairebé tots els casos, la informació que rep de l'exterior i la de l'interior, i dóna ordres de funcionament. Si de neurones hi ha un nombre elevat, de connexions, n'hi ha moltes més: cada neurona estableix, de mitjana, 10.000 sinapsis, que intercanvien informacions de menys d'un milisegon.