Mamífer de l'ordre dels perissodàctils, de dimensions mitjanes o grans i de constitució forta i àgil alhora. Les femelles reben el nom d'egua o euga, i els petits i joves són els pollins i els poltres. Les extremitats són llargues, aptes per a córrer, i els peus prenen contacte amb el sòl només amb un dit (el tercer), la darrera falange del qual és recoberta per una peülla o casc.