Les recomanacions per aquests sistemes són les següents:És indiferent fer servir electricitat o gas per a escalfar l'aire, ja que els sistemes elèctrics tenen un coeficient de rendiment (COP), dos vegades més grans que els de gas, però la xarxa elèctrica té unes pèrdues del 65%, per tant, el rendiment energètic global és el mateix. Fer servir sistemes de distribució de baixa velocitat i de pèrdua de càrrega màxima de 50 Kg/m2 per metre lineal de tuberia. Fer servir sistemes de distribució d'aire amb cabal variable (VAV) i amb vàlvules de control a cada zona tèrmica definida en lloc dels de cabal constant. Fer servir sistemes de recuperació de l'aire de ventilació o retorn, bé sistemes de recuperació d'entalpia o sistemes de transvasament d'aire de zones interiors a exteriors. Els ventiladors de distribució de l'aire presenten el mateix consum que els sistemes de producció, per tant, es recomana aturar els sistemes quan no hi existeixi l'ús de la sala. Minimitzar al màxim els cabals de renovació d'aire, ja que suposen la major part de les pèrdues tèrmiques. Fer servir sistemes de captació d'energia solar tèrmica amb aire per a pre-escalfar l'aire d'entrada. Instal·lar els termòstats de control allunyats de fonts de calor o fred.