La cristal·lografia és la ciència que estudia els cristalls. Inicialment era una branca de la mineralogia, l'objecte de la qual era l'estudi de les propietats físiques dels minerals, la major part dels quals es troben en estat cristal·lí. Més endavant, també es va encarregar de l'anàlisi de la constitució dels cossos en estat cristal·lí. D'aquesta manera, ha esdevingut una branca important de les ciències físico-químiques.D'altra banda, també existeix una part de la cristal·lografia, anomenada cristal·lografia geomètrica, que s'ocupa de les nocions generals pel que fa a les formes del cristalls en relació amb l'estructura, la descripció d'aquestes formes i dels seus agregats.