El cicle cel·lular és un procés general que afecta a tota la cèl·lula i durant el qual tenen lloc un gran nombre de processos que cal coordinar en l’espai i en el temps. Per exemple, el cicle cromosòmic consisteix en la replicació, condensació i segregació del DNA amb la síntesi i ensamblatge de forma paral·lela de les proteïnes que formen part del cromosoma. La separació citoplasmàtica requereix la formació del fus mitòtic i l’acció dels microtúbuls, entre d’altres. A més, cal la coordinació d’altres esdeveniments com la reproducció i migració d’orgànuls, morfogènesi del citoesquelet o formació de membranes i el manteniment dels processos cel·lulars normals com síntesi proteica i de RNA.