El fet que l'instrument mesuri i proporcioni tota la informació sobre la qualitat òptica de l'ull de forma totalment objectiva és fonamental, i això el diferencia d'altres aparells i mètodes convencionals de mesura de la qualitat visual, com poden ser la mesura de l'agudesa visual o la funció de sensibilitat al contrast, ambdós mètodes subjectius i que, en conseqüència, depenen de les respostes del pacient. El nou instrument ofereix informació detallada sobre un conjunt de paràmetres quantitatius que són molt útils per entendre la qualitat de visió de l'ull.