Ímonos agora deter, sequera unhas liñas, no tema da transformación en lobo, estudiado por Vicente Risco a partir do caso de Manuel Blanco Romasanta, famoso lobishome xulgado en Allariz no século pasado. Deixando a un lado os paralelos do folclore europeo (lembremos o loup- garou francés), coidamos que detrás de todas estas transformacións de home en animal salvaxe escóndese unha fonda contraposición entre natureza e cultura.