Dues regions en forma toroïdal situades a la magnetosfera terrestre i formades per partícules energètiques carregades que procedeixen del vent solar i són atrapades pel camp magnètic de la Terra. El cinturó interior, format bàsicament per protons, es troba a uns 3.000 km per sobre de la superfície terrestre, mentre que el cinturó exterior, format bàsicament per electrons, es troba entre els 18.000 i els 20.000 km d'alçada.