Fil d'una gran flexibilitat i tenacitat, obtingut per estiratge en fred o per trefilatge. S'utilitza per cosir fullets, memòries, llibretes, blocs i talonaris. És de diverses classes: estannat (poc resistent i s'utilitza per a treballs de papers fluixos), acerat (s'utilitza per a papers que tinguin certa resistència) i d'acer (s'itilitza generalment per a fullets de diversos plecs, per a blocs i per a talonaris de 250 fulls o més). Se'n fabrica de pla i de rodó, en gruixos diferents. Els pla s'utilitza per cosir fullets, memòries, ta,lonaris i blocs de bastants fulls de paper gruixut; i el rodó, per a fullets petits, blocs i talonaris de pocs fulls.