Es tracta d'un barroc evolucionat ja que en els laterals, igual que a l'interior, trobarem la decoració de rocalls, decoració pròpia del Rococó, període en el qual estilísticament cal inscriure el conjunt arquitectònic.
La façana està presidida per una portada-retaule amb dos cossos i frontó. El cos inferior alça quatre columnes, dues adossades i dues exentes, sobre podium molt clàssiques decorades amb estries d'arista morta, d'estil jònic, amb l'entasi a 2/5 d'alçada amb un entaulament composat per arquitrau fris i cornisa amb decoració denticular. L'arquitrau decorat amb fascias, i el fris decorat amb motius litúrgics, hom pot reconéixer, un incenser, un llibre sagrat, una creu d'altar, copons i caltzes, una campana de litúrgia, una mitra, un sagrari.