Cadascuna de les hormones esteroides secretades per l'escorça de les glàndules suprarenals (exceptuant les hormones sexuals) i els diversos composts sintètics que se'n deriven. Provenen de la molècula de colesterol i solen tenir 21 àtoms de carboni. Segons llur activitat biològica són classificats en glucocorticoides i en mineralocorticoides els prototips dels quals són, respectivament, la hidrocortisona i l'aldosterona. N'hi ha que comparteixen característiques d'ambdós grups, bé que unes solen predominar sobre les altres.