Fins i tot dins la derivació, no es pot preveure amb seguretat quin dels dos mecanismes s'emprarà, si la prefixació o la sufixació, tot i que es poden establir unes tendències: per exemple, per a formar noms d'ofici, el sistema més productiu és la sufixació, com és el cas dels mots "rellotger", "electricista", o "aviador"; la prefixació és inoperativa, i la composició és possible, per exemple, "guardabosc", però té un caràcter relativament marginal.