Nom genèric amb què es coneix el procés que es realitza un cop la fase de germinació es dóna per finalitzada i que consisteix a sotmetre el malt verd a vàries elevacions de temperatura per tal d'aturar el procés de germinació, assecar-lo fins al grau desitjat i obtenir el malt que, després d'eliminar-ne les arrels que s'han generat durant la germinació, ja podrà ser utilitzat per a l'elaboració de la cervesa. Durant aquest procés, ocorren una sèrie de reaccions que provoquen canvis aromàtics, de sabor i de color en el malt, els quals seran determinants en les característiques de la cervesa final que se n'obtingui. L'eixugada constitueix la darrera fase del procés de maltatge.