Les espècies patògenes per a l'home són: T. gambiense, que produeix la tripanosomiasi del Congo o malaltia de la son de l'Àfrica central, transmesa per la mosca tse-tse ; T. rhodesiense, que produeix la tripanosomiasi de Rhodèsia o malaltia de la son de l'Àfrica oriental, transmesa per altres espècies de mosca tse-tse; i T. cruzi, que provoca la tripanosomiasi americana o malaltia de Chagas, transmesa per xinxes.