La primera impressió que produeix és que es tracta d'un crismó trinitari sense més, que en l'emplaçament actual no fa més que repetir un costum habitual tant a tota la comarca de Ribagorça (catalana i aragonesa) com a les comarques veïnes del Pallars i la Vall d'Aran. Tanmateix, els relleus que envolten el crismó central no són els habituals. El cercle central que inscriu el símbol trinitari (creu, lletra P i S -a dalt i a baix- i A i w -penjant de les aspes- ) és emmarcat per una banda ornamental composta d'una sanefa de palmetes entrellaçades.