Aquesta màquina serveix per a col·locar els plecs que formen el llibre un al costat de l'altre fins a formar el bloc complet. Les màquines d'alçada es poden dividir en dos tipus bàsics, anomenats "de braç" i "giratori", fent al·lusió a la manera com es transfereixen els plecs de la tremuja al transportador. Els plecs es col·loquen a les tramuges en fila contínua. Els plecs del fons de la pila són extrets un per un mitjançant un joc de ventoses (èmbols) i després els agafen unes pinces i els dipositen en un canal, des d'on els pot dur una cadena o transportador. Com que l'últim plec es diposita en primer lloc i el primer ho fa al final, un cop que el transportador ha recorregut la màquina porta un llibre sencer.