Procediment que es basa en juxtaposicions d'elements que provoquen associacions d'idees. Aquest procediment té el seu origen en la descontextualització de l'objecte que Marcel Duchamp va inaugurar amb els seus ready-made l'any 1917, mitjançant l'exposició d'un urinari en un espai artístic. Segons André Breton, l'objecte-poema és la "composició que tendeix a combinar els recursos de la poesia i de la plàstica, especulant sobre el seu recíproc poder d'exaltació"