Disminució de la quantitat adequada d'oxigen en els teixits. No és sinònim d'hipoxèmia car, si bé és cert que qualsevol tipus d'hipoxèmia comporta una hipòxia (hipòxia hipoxèmica), no totes les hipòxies són degudes a hipoxèmia. Els mecanismes patogènics principals són la deficiència generalitzada o localitzada del flux sanguini (hipòxia circulatòria), el dèficit quantitatiu o qualitatiu dels eritròcits o de l'hemoglobina (hipòxia anèmica) i la mala utilització de l'oxigen en els mitocondris de les cèl·lules dels teixits (hipòxia histotòxica o disòxica).